**Պայմանագիր №**

**ավտոմոբիլային տրանսպորտով բեռնափոխադրման**

**ք.Երևան** **——.——.——թ.**

«Բիայնա Տրանս» ՍՊԸ-ն, այսուհետ՝ «Կատարող», ի դեմս տնօրեն՝ Ա. Տեր-Կարապետյանի, որը գործում է Կանոնադրության հիման վրա, մի կողմից և \_\_\_\_\_\_\_\_ ՍՊԸ-ն, այսուհետ «Պատվիրատու», ի դեմս տնօրեն՝\_\_\_\_\_\_\_\_\_, որը գործում է Կանոնադրության հիման վրա, մյուս կողմից (երկուսը միասին այսուհետ «Կողմեր»), կնքեցին սույն Պայմանագիրը հետևյալի մասին՝

**1.** **Պայմանագրի առարկան**

**1.1** Կատարողը համապատասխան վճարման դիմաց պարտավորվում է իրականացնել Պատվիրատուի հանձնարարությունները վերջինիս հաշվին՝ կապված մեքենաներով արտահանման-ներմուծման և տրանզիտային բեռնափոխադրումների կազմակերպման հետ, ինչպես նաև խառը հանձնարարականներ ԱՊՀ, Եվրոպայի և այլ 3-րդ երկրներով:

**2. Ընդհանուր պայմաններ**

**2.1** Համաձայն սույն պայմանագրի, Կատարողն ըստ հայտերի կազմակերպում է մեքենաներով բեռնափոխադրումներ և հաշվարկներ է կատարում տրանսպորտային ընթացակարգի բոլոր մասնակիցների հետ:

**2.2** Կոնկրետ փոխադրումների իրականացման պայմանները, ինչպես նաև բեռնափոխադրումների կատարման համար անհրաժեշտ գործողությունները համաձայնեցվում են երկկողմանի հայտերով: Հայտը կազմում է սույն պայմանագրի անբաժանելի մասը: Սույն պայմանագրի պայմանների պարզաբանման ժամանակ առաջացած տարաձայնությունների դեպքում պետք է առաջնորդվել հայտում ներկայացված պայմաններով: Կողմերի միջև հաղորդակցության տարբեր միջոցներով ստացված փաստաթղթերի կրկնօրինակները ունեն իրավաբանական ուժ: Հայտը համարվում է հաստատված, եթե այն ստորագրված է Կողմերի կողմից և վավերացված է նրանց կնիքով:

**2.3** Փոխադրման ենթակա բեռի ընդունումն իրականացվում է բեռն ուղարկողի համապատասխան ապրանքաուղեկցող փաստաթղթերով:

**2.4** Յուրաքանչյուր բեռնափոխադրման փաստը, ինչպես նաև Կողմերի միջև փոխադարձ հաշվարկները, հաստատվում են աշխատանքների կամ մատուցված ծառայությունների ընդունման-հանձնման համապատասխան ակտով:

**2.5** Կողմերն իրենց գործունեության ժամանակ պետք է առաջնորդվեն սույն պայմանագրի դրույթներով, Մաքսային օրենսդրության միջազգային բեռնափոխադրումների համաձայնագրով Ծժկ գրքի կիրառմամբ (TIR/ Ծժկ կոնվենցիա), Միջազգային բեռնափոխադրումների համաձայնագրի կոնվենցիայով (ԽԺԿԹ/CMR), Եվրոպական համաձայնագրով՝ վտանգավոր բեռների ճանապարհային փոխադրումների մասին օրենքով (ԱԴՌ/ADR), վարորդների աշխատանքային ռեժիմի և հանգստի մասին Եվրոպական համաձայնագրով (ԺհՁՀ), ինչպես նաև այն երկրների օրենսդրությամբ, որոնց տարածքով իրականացվում է բեռնափոխադրումը:

**3. Բեռնափոխադրման կազմակերպման և իրականացման կարգը**

**3.1** Պատվիրատուն բեռնափոխադրման նախօրյակին՝ 48 ժամից ոչ ուշ, պարտավոր է Կատարողին ներկայացնել (հնարավոր է նաև կապի այլ միջոցներով) բեռնափոխադրման հայտը (այսուհետ՝ Հայտ)՝ վավերացված Պատվիրատուի կնիքով, որում նշված են փոխադրման իրականացման անհրաժեշտ տվյալները (երթուղին, ավտոմեքենաների քանակը, բեռի անվանումը, քաշը, ծավալը, բեռնման ամիսը, ամսաթիվը, ժամը, բեռնաբարձման և բեռնաթափման վայրերի հասցեները, մաքսային ձևակերպումը, ուղարկող և ստացող ընկերությունների անվանումները, բեռնման և բեռնաթափման համար պատասխանատուների տվյալների հեռախոսահամարները, սահմանի հատումը, բեռնափոխադրման ժամկետը, ծառայությունների արժեքը, վճարման պայմանները և ժամկետները, անհրաժեշտ հատուկ պայմանները և այլն:) Բեռնափոխադրման կանոններին ոչ համապատասխան փաթեթավորման առկայության դեպքում Կատարողը պատասխանատվություն չի կրում ծառայության մատուցման ընթացքում առաջացած բեռի կորստի (վնասման) համար, եթե դրանք առաջացել են ոչ պատշաճ փաթեթավորման արդյունքում:

**3.2** Կատարողը Պատվիրատուին հետ է ուղարկում իր կնիքով (կամ դրոշմակնիք) վավերացված Հայտը, որը վկայում է Հայտի պայմանների ընդունման մասին: Ըստ Համաձայնեցված բեռնափոխադրումների՝ Կատարողը Պատվիրատուին հայտնում է բեռնափոխադրման համար նախատեսված ավտոմեքենաների անհրաժեշտ տվյալները.

**4. Կողմերի պարտականությունները**

**4.1.** **Կատարողը պարտավորվում է.**

**4.1.1.** Ժամանակին (բեռնման պահից առնվազն պայմանավորված ժամկետից մեկ օր առաջ) գրավոր համաձայնություն տալ Պատվիրատուի հայտին և հայտի մեջ նշված պայմաններին կամ մերժել այն: Գրավոր Համաձայնության պահից սկսած Հայտը համարվում է կատարման ենթակա, և Կողմերից որևէ մեկի հրաժարումը կարող է տուգանքի վճարման հիմք հանդիսանալ՝ համաձայն հայտում նշված տուգանքի չափի:

**4.1.2.** Կատարողը պարտավորվում է իրականացնել փախադրման և առաքման սպասարկում համաձայն Հայտի:

**4.1.3**. Կողմերի միջև փոխհամաձայնեցված ժամկետում, բեռնաբարձումը կազմակերպելու նպատակով տրամադրել տեխնիկապես սարքին վիճակում գտնվող փոխադրամիջոց:

**4.1.4**. Հետևել Պատվիրատուի անցման երթուղու վերաբերյալ բոլոր հրահանգներին:

**4.1.5.** Անմիջապես տեղեկացնել Պատվիրատուին ցանկացած խնդիրների և ուշացումների մասին, որոնք կծագեն բեռնման/բեռնաթափման, ինչպես նաև տեղափոխման ժամանակ.

**4.1.6.** Կազմակերպել բեռնում/բեռնաթափում, բեռի ընդունման/հանձնման պատշաճ հսկողություն, բեռի վիճակի արտաքին ստուգում, ինչպես նաև բեռնափոխադրման հետ կապված այլ աշխատանքների և ծառայությունների իրականացում, եթե դրանք ներառված են հայտում:

**4.1.7**. Պատվիրատուի ցանկության դեպքում հայտի պահանջների սահմաններում տրամադրել հրատապ տեղեկություն պատվերի իրականացման վերաբերյալ:

**4.1.8**. Անհրաժեշտության դեպքում հրաժարվել Պատվիրատուի հրահանգներից, մասնավորապես բեռը վնասելու վտանգի ի հայտ գալու, մարդկանց և շրջակա միջավայրի անվտանգության ժամանակ: Կատարողը պետք է նախապես ստանա Պատվիրատուի թույլտվությունը նման դեպքերի համար:

**4.1.9**. Պատվիրատուի վերաբերյալ չեզոքություն պահել, պաշտպանել նրա շահերը, չհրապարակել Պատվիրատուի, նրա բեռի և փոխադրման սխեմայի (ծրագրի) վերաբերյալ տեղեկություններ:

**4.1.10.** Իրականացնել տրանսպորտային միջոցի բեռնման/բեռնաթափման վերահսկողություն՝ հաշվի առնելով բեռի բաշխումը ըստ առանցնքերի: Կատարել բեռների տեղերի քանակական հաշվարկ, արտաքինից ստուգել փաթեթավորման և մակնիշավորման վիճակը. Բեռնափոխադրման ընթացքում վերոհիշյալի իրականացման անհնարինության, ինչպես նաև որևիցէ հակասությունների դեպքում, որոնք կարող են վնաս հասցնել բեռին, Կատարողը, չլքելով բեռնման վայրը, պարտավոր է տեղյակ պահել այդ մասին Պատվիրատուին և անել հիմնավորված և անհրաժեշտ նշումներ CMR բեռնագրում:

**4.1.11.** Բանավոր կամ գրավոր ձևով տեղեկացնել Պատվիրատուին այն բոլոր խնդիրների և լրացուցիչ ծախսերի մասին, որոնք ծագել են բեռնափոխադրման ժամանակ:

**4.1.12.** Տեղյակ պահել Պատվիրատուին հարկադիր ուշացումների և այլ անկախատեսելի դեպքերի մասին, որոնք խոչնդոտում են ճիշտ ժամանակին բեռնափոխադրման իրականացմանը:

**4.2.Պատվիրատուն պարտավորվում է՝**

**4.2.1.** Ժամանակին (բարձման պայմանավորված ժամկետից առնվազն երկու աշխատանքային օր առաջ) տալ Կատարողին միջազգային ավտոմոբիլային բեռնափոխադրման կազմակերպման հայտը:

**4.2.2**. Նախապատրաստել բեռները բարձման և տեղափոխման համար ըստ Կատարողի հետ համաձայնեցված Հայտի և սույն պայմանագրի:

**4.2.3.** Կատարողին ժամանակին տրամադրել փոխադրման և առաքման ծառայությունների իրականացման համար անրաժեշտ ամբողջ և արժանահավատ տեղեկությունները:

**4.2.4**. Միջազգային բեռնափոխադրում իրականացնելու ժամանակ ապահովել բեռների և մեքենաների բարձումը, ինչպես նաև մաքսային զննումը (CMR և TIR-CARNET, ապրանքատրանսպորտային ապրանքագրերի և բեռների համար այլ անհրաժեշտ փաստաթղթերի ձևակերպում, որոնք կապահովեն անարգել անցում ուղարկող, ստացող և տրանզիտային երկրների պետական սահմաններով) 48 ժամվա ընթացքում՝ մեքենան բարձման համար տրամադրելու պահից սկսած:

**4.2.5**. Կատարել անհրաժեշտ ձևակերպումներ և անհրաժեշտության դեպքում Կատարողին տրաադրել ապրանքա-տրանսպորտային, մաքսային և այլ ապրանքաուղեկցող փաստաթղթեր (սերտիֆիկատ, թույլտվություն, վկայական և այլն), որոնք անհրաժեշտ են պետական սահմաններով մեքենաների անարգել անցումն ապահովելու համար:

**4.2.6**. Կատարողի հետ գրավոր համաձայնեցնել նշված ծառայություններից յուրաքանչյուրի սակագինը կամ ամբողջ ծառայությունների ընդհանուր արժեքը:

**4.2.7**. Բեռների վերահասցեավորման կամ Հայտի պայմաննեի փոփոփխության դեպքում մեքենաների հավելյալ անցած ճանապարհը վճարվում է երկկողմ համաձայնությամբ որոշված լրացուցիչ սակագնով:

**4.2.8**. Կատարած աշխատանքների արձանագրությունը ստամնալուց հետո Պատվիրատուն ստորագրում է այն և մեկ օրինակ ուղարկում Կատարողին:

**4.2.9**. Պատվիրատուի մեղքով տրանսպորտային միջոցի գերբեռնվածության դեպքում վերջինս փոխհատուցում է ծախսերը, որոնք վճարել է Կատարողը վերահսկող, չափող վայրերում (կշեռք):

**4.2.10**. Պատվիրատուի մեղքով հսկիչ-չափիչ ուղեկալներում արտանորմատիվային քաշով բեռի հետևանքով առաջացած լրացուցիչ ծախսերը ենթակա են փոխհատուցման՝ Պատվիրատուի կողմից:

**5.Հաշվարկման կարգը**

**5.1.** Տրանսպորտա-առաքման ծառայությունների համար Պատվիրատուի և Կատարողի միջև հաշվարկները կատարվում են Հայտում նշված տարադրամով:

**5.2.** Պատվիրատուն վճարումը կատարում է Կատարողի բանկային հաշվին ներկայացրած հաշիվների համաձայն: Կատարողի հաշիվների վճարումը կատարվում է Հայտի և սույն Պայմանագրի Հավելվածների համաձայն: Հաշվի ուղարկումը թույալտրվում էլեկտրոնային փոստով կամ կապի այլ միջոցներով՝ հետագայում բանգրերի ներկայացման պայմանով: Վճարման ամսաթիվը համարվում է Պատվիրատուի հաշվից գումարի դուրս գրման օրը:

**5.3**. Դրամային միջոցների փոխանցման բանկային հանձնարարագրում Պատվիրատուն նշում է պայմանագրի և ներկայացման հաշվեհամարները, համաձայն որի կատարվում է վճարումը: Սույն Պայմանագրի հետ կապված բանկային ծախսերը կատարվում են Պատվիրատուի հաշվից:

**6. Կողմերի պատասխանատվությունը**

**6.1.** Կողմերը պատասխանատվություն են կրում միմյանց հանդեպ սույն Պայմանագրի պայմաններից ելնող իրենց չկատարած կամ ոչ պատչաճ կատարած պարտավորությունների համար:

**6.2.** Կողմը, որը խախտել է Պայմանագրով նախատեսված իր պարտավորությունները, պետք է առանց հապաղման շտկի այդ խախտումները՝ տեղյակ պահելով մյուս Կողմին:

**6.3.** Կատարողը պատասխանատվություն է կրում բեռների ապահով և ժամանակին տեղափոխման համար: Բեռնափոխադրման կանոններին ոչ համապատասխան փաթեթավորման առկայության դեպքում Կատարողը պատասխանատվություն չի կրում ծառայության մատուցման ընթացքում առաջացած բեռի կորստի (վնասման) համար, եթե դրանք առաջացել են ոչ պատշաճ փաթեթավորման արդյունքում:

**6.4**. Փոխադրման ժամանակ բեռների վնասման դեպքում Կատարողը պետք է Պատվիրատուին փոխհատուցի վնասված բեռի համար՝ ելնելով նրա հայտարարված արժեքի չափից: Վնասված բեռի արժեքը որոշվում է Ստացողի կողմից տրվող ընդունման/հանձնման արձանագրության հիման վրա:

**6.5.** Եթե տեղի է ունեցել երթի խափանում Պատվիրատուի կողմից փաստաթղթերի սխալ ձևակերպման, ինչպես նաև մեքենաների բեռնաթափումից հրաժարվելու պատճառով, որի մասին Կատարողին ժամանակին տեղյակ պահվել է, ապա Պատվիրատուն փոխհատուցում է Կատարողի ծախսերը:

**6.6.** Պայմանագրով չնախատեսած դեպքերի ժամանակ Կողմերը առաջնորդվում են ՀՀ գործող օրենսդրությամբ:

**7. Ֆորս-մաժոր**

**7.1**. Կողմերը պատասխանատվություն չեն կրում իրենց պարտականությունների թերի կատարման կամ ընդհանրապես անկատար թողնելու համար, եթե դրանք հետևանքն են այնպիսի հանգամանքների, որոնք Կողմերը չէին կարող կանխատեսել և կանխել հնարավոր միջոցներով, օրինակ՝ հրդեհ, տարերային աղետ, պատերազմ, ցանկացած տեսակի պատերազմական գործողություններ, պաշարում, ինչպես նաև տրանզիտային երկրների պետական մարմինների որոշումներ (այսուհետ՝ ֆորս-մաժորային պայմաններ):

**7.2**. Կողմը, որը չի կարողանում իրականացնել իր պարտավորությունը ըստ Պայամանագրի, պետք է տեղյակ պահի այդ մասին մյուս Կողմին ֆորս-մաժորային պայմանների ի հայտ գալուց 24 ժամվա ընթացքում:

**7.3**. Կողմը, որը չի կարողանում իրականացնել իր պարտավորությունը ըստ Պայմանանագրի, պետք է հաստատի ֆորս-մաժորային պայմանների առկայությունը: Առևտրա-արդյունաբերական ռեգիոնալ պալատի կամ այլ միջազգային իրավասու կազմակերպոթյունների կողմից ֆորս-մաժորային պայմանների ի հայտ գալուց 10 օրվա ընթացքում:

**8. Վեճերի լուծման կարգը**

**8.1**. Սույն պայմանագրից ծագած վեճերն ու տարաձայնությունները լուծվում են Կողմերի միջև բանակցությունների միջոցով:

**8.2**. Այն դեպքում, եթե վեճերն ու տարաձայնությունները հնարավոր չէ լուծել բանակցությունների միջոցով, նրանք լուծվում են ՀՀ գործող օրենսդրությամբ սահմանված կարգով:

**9. Պայմանագրի գործողության ժամկետը**

**9.1**. Սույն Պայմանագիրն ուժի մեջ է մտնում Կողմերի ստորագրման պահից և գործում է մեկ տարի ժամկետով: Պայմանագրի գործողության ժամկետը լրանալու օրվանից ոչ ուշ քան 30 օրվա ընթացքում Կողմերից մեկի առարկության բացակայության դեպքում պայմանագիրը համարվում է երկարաձգված մինչև հաջորդ օրացույցային տարի:

**9.2.** Սույն Պայմանագիրը կազմված է երկու օրինակից, յուրաքանչյուր Կողմին տրվում է մեկական օրինակ, որոնք ունեն հավասարազոր իրավաբանական ուժ: Պայմանագրի ցանկացած փոփոխություն կամ լրացում ունի իրավական ուժ միայն այն դեպքում, եթե այն կազմված է երկկողմանի համաձայնությամբ, ձևակերպված է գրավոր, և կա երկու Կողմերի ստորագրությունները:

**9.3**. Կողմերի միջև էլեկտրոնային և կապի այլ միջոցներով ստացված փաստաթղթերն ունեն իրավաբանական ուժ:

**10. Կողմերի իրավաբանական հասցեները և բանկային տվյալները**

|  |  |
| --- | --- |
| **«Բիայնա Տրանս» ՍՊԸ****Գործ. հասցե՝ ՀՀ., ք. Երևան, 0005,** **Տիգրան Մեծ պ. 65****ՀՎՀՀ 02252255****Վկայականի համարը՝ 03Ա209753****Գրանցման համարը՝ 269.110.59753****Հեռ.՝ +374 10 54 78 80, 54 78 70****E-mail:** **biaynatrans@inbox.ru****Բանկ՝ «ԱՐԱՐԱՏԲԱՆԿ» ԲԲԸ****Հ/Հ AMD: 1510017307050100**[**www.cargoarmenia.am**](http://www.cargoarmenia.am) |  |

**Տնօրեն՝ Ա. Տեր-Կարապետյան \_\_\_\_\_\_\_\_\_\_\_\_\_\_\_ Տնօրեն՝ \_\_\_\_\_\_\_\_\_\_\_\_\_\_\_**